ddrg/super_eurlex huggingface dataset:
RIALACHÁN CUR CHUN FEIDHME (AE) 2022/761 ÓN gCOIMISIÚN

an 13 Bealtaine 2022

lena bhformheastar leasú nach mion ar shonraíocht ainm a iontráladh sa chlár um shonrúcháin tionscnaimh faoi chosaint agus um thásca geografacha faoi chosaint, is é sin (“Agneau du Périgord” (TGFC))

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1), agus go háirithe Airteagal 52(2) de,

De bharr an mhéid seo a leanas:

(1) I gcomhréir le hAirteagal 53(1), an chéad fhomhír, de Rialachán (AE) Uimh. 1151/2012, tá scrúdú déanta ag an gCoimisiún ar iarratas na Fraince ar fhormheas ar leasú ar shonraíocht an táisc gheografaigh faoi chosaint “Agneau du Périgord” atá cláraithe faoi Rialachán (AE) Uimh. 1163/2010 ón gCoimisiún (2).

(2) Ós rud é gur leasú nach mion atá sa leasú i gceist de réir bhrí Airteagal 53(2) de Rialachán (AE) Uimh. 1151/2012, d’fhoilsigh an Coimisiún an t-iarratas ar leasú in Iris Oifigiúil an Aontais Eorpaigh (3) mar a cheanglaítear le hAirteagal 50(2)(a) den Rialachán sin.

(3) Ós rud é nach bhfuair an Coimisiún aon ráiteas freasúra faoi Airteagal 51 de Rialachán (AE) Uimh. 1151/2012, ba cheart an leasú ar an tsonraíocht a fhormheas,

TAR ÉIS AN RIALACHÁN SEO A GHLACADH:

Airteagal 1 An leasú ar an tsonraíocht a foilsíodh in Iris Oifigiúil an Aontais Eorpaigh maidir leis an ainm “Agneau du Périgord” (TGFC), is leasú é atá formheasta anois.

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 13 Bealtaine 2022. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 343, 14.12.2012, lch. 1.

(2) Rialachán (AE) Uimh. 1163/2010 ón gCoimisiún an 9 Nollaig 2010 lena gcláraítear ainm sa chlár um shonrúcháin tionscnaimh faoi chosaint agus um thásca geografacha faoi chosaint [Agneau du Périgord (TGFC)] (IO L 326, 10.12.2010, lch. 64).

(3) IO C 42, 27.1.2022, lch. 3.
RIALACHÁN CUR CHUN FEIDHME (AE) 2022/940 ÓN gCOIMISIÚN

an 13 Meitheamh 2022

lena gcláraítear ainm sa chlár um shonrúchán tionscnaimh faoi chosaint agus um thásca geografacha faoi chosaint (“Maranho da Sertã” (TGFC))

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1), agus go háirithe Airteagal 52(2) de,

De bharr an mhéid seo a leanas:

(1) I gcomhréir le hAirteagal 50(2)(a) de Rialachán (AE) Uimh. 1151/2012, rinneadh an t-iarratas a thíolaic an Phortaingéil ar chlárú an ainm “Maranho da Sertã” a fhoilsiú in Iris Oifigiúil an Aontais Eorpaigh (2).

(2) Ós rud é nach bhfuair an Coimisiún aon ráiteas freasúra faoi Airteagal 51 de Rialachán (AE) Uimh. 1151/2012, ba cheart an t-ainm “Maranho da Sertã” a chlárú,

TAR ÉIS AN RIALACHÁN SEO A GHLACADH:

Airteagal 1 Tá an t-ainm “Maranho da Sertã” (TGFC) cláraithe anois. Leis an ainm a shonraítear sa chéad mhír, sainítear táirge de chuid Aicme 1.2. Táirgí feola (bruite, saillte, deataithe, etc.) in Iarscríbhinn XI a ghabhann le Rialachán Cur Chun Feidhme (AE) Uimh. 668/2014 ón gCoimisiún (3).

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 13 Meitheamh 2022. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 343, 14.12.2012, lch. 1.

(2) IO C 63, 7.2.2022, lch. 15.

(3) Rialachán Cur Chun Feidhme (AE) Uimh. 668/2014 ón gCoimisiún an 13 Meitheamh 2014 lena leagtar síos rialacha maidir le cur i bhfeidhm Rialachán (AE) Uimh. 1151/2012 ó Pharlaimint na hEorpa agus ón gComhairle maidir le scéimeanna cáilíochta do tháirgí talmhaíochta agus do bhia-earraí (IO L 179, 19.6.2014, lch. 36).
(10)

Ina thuairim eolaíoch, bhain an tÚdarás de thátal freisin go bhféadfadh sé go spreagfadh tomhaltas an bhia núíosaigh seo íogrú príomha in eithní ón gcineál inite de Jatropha curcas L. a d‘fhéadfadh frithghníomhartha ailléirgeacha a bheith mar thoradh air nó a d’fhéadfadh frithghníomhartha ailléirgeacha a mhúscailt i ndaoine a bhfuil ailléirge le cnónna acu. Thángthas ar an gconclúid sin ar bhonn thromachar na fianaise a bhí ar fáil agus tar éis breithniú á dhéanamh ar chion ardaithe (32 %) próitéine na n-eithní ón gcineál inite de Jatropha curcas L., agus foilsíodh faisnéis a léiríonn go bhfuil roinnt próitéiní ailléirgineacha i láthair sna heithní ón gcineál neamh-inite de Jatropha curcas L.. Mar sin féin, ós rud é nach bhfuil aon fhianaise eipidéimeolaíoch ann faoi láthair maidir le himoibrithe ailléirgeacha i leith eithní ón gcineál inite de Jatropha curcas L. sna limistéir i Meicsiceo ina n-itear iad go coitianta, agus i bhfianaise na dtorthaí diúltacha trasghníomhaíochta a bhí ag próitéiní ón gcineál inite de Jatropha curcas L. i leith próitéiní ó chnónna coiteanna i measúnachtaí imdhíonsúiteachta einsímnasctha (“ELISA”) in vitro agus na torthaí diúltacha a fuarthas ó thástálacha um imoibriú slabhrúil polaiméaráise (“PCR”) a rinneadh ar na heithní ón gcineál inite de Jatropha curcas L. i leith ailléirginí cnónna eile, measann an Coimisiún nach ceart aon riachtanas sonrach lipéadaithe maidir lena ailléirgineacht a chur san áireamh i liosta an Aontais de bhianna núíosacha atá údaraithe.
RIALACHÁN CUR CHUN FEIDHME (AE) 2022/1202 ÓN gCOIMISIÚN

an 6 Iúil 2022

lena bhformheastar leasú ar an tsonraíocht a bhaineann leis an sonrúchán tionscnaimh faoi chosaint nó an tásc geografach faoi chosaint “Bouches-du-Rhône” (TGFC)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1308/2013 ó Pharlaimint na hEorpa agus ón gComhairle an 17 Nollaig 2013 lena mbunaítear comheagrú na margaí i dtáirgí talmhaíochta agus lena n-aisghairtear Rialacháin (CEE) Uimh. 922/72, (CEE) Uimh. 234/79, (CE) Uimh. 1037/2001 agus (CE) Uimh. 1234/2007 ón gComhairle (1), agus go háirithe Airteagal 99 de,

De bharr an mhéid seo a leanas:

(1) Scrúdaigh an Coimisiún an t-iarratas ar fhormheas ar leasú ar shonraíocht an táisc gheografaigh faoi chosaint “Bouches-du-Rhône” a chuir an Fhrainc ar aghaidh i gcomhréir le hAirteagal 105 de Rialachán (AE) Uimh. 1308/2013. San áireamh sa leasú sin tá leasú ar an ainm ó “Bouches-du-Rhône” go “Pays des Bouches-du-Rhône”.

(2) D’fhoilsigh an Coimisiún an t-iarratas ar fhormheas ar leasú ar an tsonraíocht in Iris Oifigiúil an Aontais Eorpaigh, de réir mar a cheanglaítear le hAirteagal 97(3) de Rialachán (AE) Uimh. 1308/2013 (2).

(3) Níl aon ráiteas agóide faighte ag an gCoimisiún faoi Airteagal 98 de Rialachán (AE) Uimh. 1308/2013.

(4) Dá bhrí sin, ba cheart an leasú ar an tsonraíocht a fhormheas i gcomhréir le hAirteagal 99 de Rialachán (AE) Uimh. 1308/2013.

(5) Tá na bearta dá bhforáiltear sa Rialachán seo i gcomhréir le tuairim an Choiste um Chomheagrú na Margaí Talmhaíochta,

TAR ÉIS AN RIALACHÁN SEO A GHLACADH:

Airteagal 1 Tá na leasuithe ar an tsonraíocht a foilsíodh in Iris Oifigiúil an Aontais Eorpaigh maidir leis an ainm “Bouches-du-Rhône” (TGFC) formheasta anois.

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 6 Iúil 2022. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 347 an 20.12.2013, lch. 671.

(2) IO C 88, 24.2.2022, lch. 70.
(5)

I dtuairim an 10 Samhain 2021 ón Údarás Eorpach um Shábháilteacht Bia (“an tÚdarás”), is é an chonclúid ar ar thángthas (2) nach bhfuil éifeachtaí díobhálacha ag glútamáit mhonasóidiam a tháirgtear trí choipeadh le Corynebacterium glutamicum KCCM 80187 ar shláinte ainmhithe, ar shábháilteacht tomhaltóirí ná ar an gcomhshaol faoi na coinníollacha úsáide atá beartaithe. Sa tuairim tháinig an tÚdarás ar an gconclúid nach bhfuil an breiseán tocsaineach trí ionanálú, nach greannaitheoir craicinn ná súl é agus nach íogróir deirmeach é. Thairis sin, tháinig an tÚdarás ar an gconclúid go bhfuil glútamáit mhonasóidiam éifeachtúil chun cur le blas an bheatha ainmhithe. D’fhíoraigh an tÚdarás freisin an tuarascáil ar na modhanna a úsáidtear chun anailís a dhéanamh ar an mbreiseán beathaithe agus é i mbeatha, tuarascáil arna cur isteach ag an tSaotharlann Tagartha a bunaíodh le Rialachán (CE) Uimh. 1831/2003.
(8)

An 27 Eanáir 2022, ghlac an tÚdarás tuairim (5) tar éis measúnú a dhéanamh ar na sonraí forlíontacha a chuir an t-iarratasóir isteach, agus é ag cur san áireamh go háirithe sonraíochtaí modhnaithe an bhreiseáin eatocsacuin, inar laghdaíodh cion an eisíontais p-feineitidín go leibhéal is ísle ná 2,5 ppm, agus i bhfianaise an leibhéil 50 mg den bhreiseán in aghaidh an kg a beartaíodh a chur i mbeatha iomlán. Sa tuairim uaidh, ní raibh an tÚdarás in ann teacht ar chonclúid maidir le sábháilteacht an bhreiseáin eatocsacuin ar aon leibhéal le haghaidh ainmhithe fadré agus atáirgthe, ós rud é go bhfuil p-feineitidín sa bhreiseán, substaint atá aitheanta mar só-ghineach féideartha agus a fhanann ina eisíontas sa bhreiseán, ach nár chuir an t-iarratasóir faisnéis bhreise ar fáil ina leith maidir leis an gcúis imní sábháilteachta sin. Maidir le sábháilteacht úsáid eatocsacuin do thomhaltóirí, níorbh fhéidir teacht ar aon chonclúid de dheasca p-feineitidín a bheith ann agus in éagmais sonraí maidir le hiarmhair p-feineitidíne i bhfíocháin agus i dtáirgí de bhunadh ainmhíoch. Ina theannta sin, in éagmais sonraí faoi iarmhair i mbainne, ní raibh an tÚdarás in ann teacht ar chonclúid maidir le sábháilteacht eatocsacuine do thomhaltóirí, nuair a úsáidtear é i mbeatha le haghaidh ainmhithe táirgthe bainne. Maidir le sábháilteacht an úsáideora, tháinig an tÚdarás ar an gconclúid gur cheart nochtadh úsáideoirí a íoslaghdú chun an riosca go dtarlódh nochtadh do p-feineitidín trí ionanálú a laghdú. Maidir le sábháilteacht an chomhshaoil, dúirt an tÚdarás go mbeadh gá le sonraí forlíontacha chun teacht ar chonclúid maidir le sábháilteacht eatocsacuine don urrann talún nuair a thugtar mar bheatha d’ainmhithe talún í. Ina theannta sin, mheas an tÚdarás nárbh fhéidir riosca don urrann uisceach a chur as an áireamh nuair a úsáidtear an breiseán in ainmhithe talún agus nach bhféadfaí riosca nimhithe thánaistigh tríd an mbiashlabhra uisceach a chur as an áireamh ach oiread. Thairis sin, tháinig an tÚdarás ar an gconclúid nach bhféadfaí riosca a chur as an áireamh i gcás eatocsacuin a úsáidtear i gcaighin mhara le haghaidh orgánaigh a chónaíonn ar dhríodair mhuirí.
(39)

Ní mór aon iarraidh a thíolacadh in am trátha agus go gasta ionas nach gcuirfear stiúradh ordúil na n-imeachtaí i mbaol. Chuige sin, ba cheart do na páirtithe leasmhara idirghabháil an Oifigigh Éisteachta a iarraidh a luaithe is féidir tar éis an teagmhais arb é is údar le hidirghabháil den sórt sin a bheith ann. I gcás ina dtíolactar iarrataí éisteachta lasmuigh de na tréimhsí ama ábhartha, déanfaidh an tOifigeach Éisteachta scrúdú freisin ar na cúiseanna le hiarrataí déanacha den sórt sin, ar chineál na saincheisteanna a tarraingíodh anuas agus ar thionchar na saincheisteanna sin ar chearta cosanta, ag féachaint go cuí do leasanna an dea-riaracháin agus do chríochnú tráthúil an imscrúdaithe.
RIALACHÁN CUR CHUN FEIDHME (AE) 2022/1425 ÓN gCOIMISIÚN

an 18 Lúnasa 2022

lena gcláraítear ainm sa chlár um shonrúcháin tionscnaimh faoi chosaint agus um thásca geografacha faoi chosaint (“Alubia de Anguiano” (STFC))

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1), agus go háirithe Airteagal 52(2) de,

De bharr an mhéid seo a leanas:

(1) I gcomhréir le hAirteagal 50(2)(a) de Rialachán (AE) Uimh. 1151/2012, rinneadh an t-iarratas a thíolaic an Spáinn ar chlárú an ainm “Alubia de Anguiano” a fhoilsiú in Iris Oifigiúil an Aontais Eorpaigh (2).

(2) Ós rud é nach bhfuair an Coimisiún aon ráiteas freasúra faoi Airteagal 51 de Rialachán (AE) Uimh. 1151/2012, ba cheart an t-ainm “Alubia de Anguiano” a chlárú,

TAR ÉIS AN RIALACHÁN SEO A GHLACADH:

Airteagal 1 Tá an t-ainm “Alubia de Anguiano” (STFC) cláraithe anois. Leis an ainm a shonraítear sa chéad mhír sainítear táirge de chuid Aicme 1.6. Torthaí, glasraí agus gránaigh, iad úr nó próiseáilte, faoi mar atá liostaithe in Iarscríbhinn XI a ghabhann le Rialachán Cur Chun Feidhme (AE) Uimh. 668/2014 ón gCoimisiún (3).

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 18 Lúnasa 2022. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 343, 14.12.2012, lch. 1.

(2) IO C 182, 4.5.2022, lch. 20.

(3) Rialachán Cur Chun Feidhme (AE) Uimh. 668/2014 ón gCoimisiún an 13 Meitheamh 2014 lena leagtar síos rialacha maidir le cur i bhfeidhm Rialachán (AE) Uimh. 1151/2012 ó Pharlaimint na hEorpa agus ón gComhairle maidir le scéimeanna cáilíochta do tháirgí talmhaíochta agus do bhia-earraí (IO L 179, 19.6.2014, lch. 36).
RIALACHÁN CUR CHUN FEIDHME (AE) 2022/1473 ÓN gCOIMISIÚN

an 31 Lúnasa 2022

lena bhformheastar leasú nach mion ar shonraíocht ainm a iontráladh sa chlár um shonrúcháin tionscnaimh faoi chosaint agus um thásca geografacha faoi chosaint (“Agneau de lait des Pyrénées” (TGFC))

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1), agus go háirithe Airteagal 52(2) de,

De bharr an mhéid seo a leanas:

(1) I gcomhréir le hAirteagal 53(1), an chéad fhomhír, de Rialachán (AE) Uimh. 1151/2012, tá scrúdú déanta ag an gCoimisiún ar iarratas na Fraince ar fhormheas ar leasú ar shonraíocht an táisc gheografaigh faoi chosaint “Agneau de lait des Pyrénées” atá cláraithe faoi Rialachán (AE) Uimh. 900/2012 ón gCoimisiún (2). San áireamh sa leasú sin tá leasú ar an ainm “Agneau de lait des Pyrénées” go “Agneau des Pyrénées”.

(2) Ós rud é gur leasú nach mion atá sa leasú i gceist de réir bhrí Airteagal 53(2) de Rialachán (AE) Uimh. 1151/2012, d’fhoilsigh an Coimisiún an t-iarratas ar leasú in Iris Oifigiúil an Aontais Eorpaigh (3) faoi mar a cheanglaítear le hAirteagal 50(2), pointe (a), den Rialachán sin.

(3) Ós rud é nach bhfuair an Coimisiún aon ráiteas agóide faoi Airteagal 51 de Rialachán (AE) Uimh. 1151/2012, ba cheart na leasuithe ar an tsonraíocht a fhormheas,

TAR ÉIS AN RIALACHÁN SEO A GHLACADH:

Airteagal 1 An leasú ar an tsonraíocht a foilsíodh in Iris Oifigiúil an Aontais Eorpaigh maidir leis an ainm “Agneau de lait des Pyrénées” (TGFC), is leasú é atá formheasta anois.

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 31 Lúnasa 2022. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 343, 14.12.2012, lch. 1.

(2) Rialachán Cur Chun Feidhme (AE) Uimh. 900/2012 ón gCoimisiún an 2 Deireadh Fómhair 2012 lena gcláraítear ainm sa chlár um shonrúcháin tionscnaimh faoi chosaint agus um thásca geografacha faoi chosaint [Agneau de lait des Pyrénées (TGFC)] (IO L 268, 3.10.2012, lch. 1).

(3) IO C 193, 12.5.2022, lch. 23.
(4)

Chinn an tÚdarás Eorpach um Shábháilteacht Bia (“an tÚdarás”) ina thuairim an 23 Márta 2022 (3) gur chuir an t-iarratasóir fianaise ar fáil go gcomhlíonann an breiseán na coinníollacha maidir le húdarú. Chinn an tÚdarás freisin go bhfuil an breiseán sábháilte le haghaidh sláinte ainmhithe, sláinte tomhaltóirí agus an chomhshaoil agus gur íogróir riospráide é. Dá bhrí sin, measann an Coimisiún gur cheart bearta cosanta iomchuí a dhéanamh chun éifeachtaí díobhálacha ar shláinte an duine a chosc, go háirithe a mhéid a bhaineann le húsáideoirí an bhreiseáin. Chinn an tÚdarás freisin go bhféadfadh an breiseán a bheith éifeachtúil i gcás gach speicis éanúil agus gach muc.
RIALACHÁN CUR CHUN FEIDHME (AE) 2022/1524 ÓN gCOIMISIÚN

an 8 Meán Fómhair 2022

maidir le haicmiú earraí áirithe san Ainmníocht Chomhcheangailte

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 952/2013 ó Pharlaimint na hEorpa agus ón gComhairle an 9 Deireadh Fómhair 2013 lena leagtar síos Cód Custaim an Aontais (1), agus go háirithe Airteagail 57(4) agus 58(2) de,

De bharr an mhéid seo a leanas:

(1) Chun a áirithiú go gcuirtear an Ainmníocht Chomhcheangailte atá i gceangal le Rialachán (CEE) Uimh. 2658/87 ón gComhairle (2) i bhfeidhm go haonfhoirmeach, is gá bearta a ghlacadh maidir le haicmiú na n-earraí dá dtagraítear san Iarscríbhinn a ghabhann leis an Rialachán seo.

(2) Le Rialachán (CEE) Uimh. 2658/87, leagadh síos na rialacha ginearálta maidir le léirmhíniú na hAinmníochta Comhcheangailte. Tá feidhm ag na rialacha sin freisin maidir le haon ainmníocht eile atá bunaithe go hiomlán uirthi nó a bhfuil cuid di bunaithe uirthi nó a chuireann aon fhoroinn bhreise léi agus a bhunaítear le forálacha sonracha de chuid an Aontais, d’fhonn bearta taraife agus bearta eile i ndáil le trádáil in earraí a chur i bhfeidhm.

(3) De bhun na rialacha ginearálta sin, na hearraí a bhfuil tuairisc orthu i gcolún (1) den tábla a leagtar amach san Iarscríbhinn, is earraí iad ba cheart a aicmiú faoin gcód AC a luaitear i gcolún (2), de bhua na gcúiseanna a leagtar amach i gcolún (3) den tábla sin.

(4) Maidir le faisnéis taraife cheangailteach arna heisiúint i leith na n-earraí a bhaineann leis an Rialachán seo, ar faisnéis í nach bhfuil i gcomhréir leis an Rialachán seo, is iomchuí a fhoráil go bhféadfaidh an sealbhóir an fhaisnéis sin a agairt fós, go ceann tréimhse áirithe, i gcomhréir le hAirteagal 34(9) de Rialachán (AE) Uimh. 952/2013. Is tréimhse 3 mhí ba cheart a bheith sa tréimhse sin.

(5) Na bearta dá bhforáiltear sa Rialachán seo, is bearta iad atá i gcomhréir leis an tuairim ón gCoiste um an gCód Custaim,

TAR ÉIS AN RIALACHÁN SEO A GHLACADH:

Airteagal 1 Na hearraí a bhfuil tuairisc orthu i gcolún (1) den tábla a leagtar amach san Iarscríbhinn, aicmeofar iad faoi chuimsiú na hAinmníochta Comhcheangailte faoin gcód AC a luaitear i gcolún (2) den tábla sin.

Airteagal 2 Faisnéis taraife cheangailteach nach bhfuil i gcomhréir leis an Rialachán seo, féadfar í a agairt fós i gcomhréir le hAirteagal 34(9) de Rialachán (AE) Uimh. 952/2013 go ceann tréimhse 3 mhí ó dháta theacht i bhfeidhm an Rialacháin seo.

Airteagal 3 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, an 8 Meán Fómhair 2022. Thar ceann an Choimisiúin Gerassimos THOMAS An tArd-Stiúrthóir Ard-Stiúrthóireacht an Chánachais agus an Aontais Custaim

(1) IO L 269, 10.10.2013, lch. 1.

(2) Rialachán (CEE) Uimh. 2658/87 ón gComhairle an 23 Iúil 1987 maidir leis an ainmníocht taraife agus staidrimh agus leis an gComhtharaif Chustaim (IO L 256, 7.9.1987, lch. 1).
(28)

Cé gur féidir a mheas gur gnáthghné de mhargadh leictreachais iad buaicphointí ó am go chéile agus buaicphointí gearrthéarmacha maidir le praghsanna agus go bhféadfadh an méid sin a bheith úsáideach d’infheisteoirí áirithe chun a n-infheistíocht ghiniúna a aisghabháil, tá an méadú foircneach agus marthanach ar phraghsanna atá le feiceáil ó bhí mí Feabhra 2022 ann an-éagsúil ó ghnáthstaid mhargaidh ina mbíonn buaicphraghsanna ó am go chéile. Dá bhrí sin, níor cheart an chaidhp ar ioncam margaidh a shocrú faoi bhun ionchais réasúnacha rannpháirtithe sa mhargadh maidir le meánleibhéal na bpraghsanna leictreachais le linn na n-uaireanta ina raibh an t-éileamh ar leictreachas ag an leibhéal is airde, roimh chogadh foghach na Rúise i gcoinne na hÚcráine. Roimh mhí Feabhra 2022, measadh go mór agus go comhsheasmhach go mbeadh na meán-bhuaicphraghsanna sa mhargadh mórdhíola leictreachais faoi bhun EUR 180 in aghaidh gach MWh ar fud an Aontais le deicheanna de bhlianta beaga anuas, d’ainneoin na ndifríochtaí i bpraghsanna leictreachais idir na réigiúin san Aontas. Ós rud é go ndearna rannpháirtithe sa mhargadh an cinneadh maidir le hinfheistíocht tosaigh bunaithe ar an ionchas go mbeadh na praghsanna, ar an meán, níos ísle ná an leibhéal sin le linn buaicuaireanta, is ionann an chaidhp ar ioncaim mhargaidh a shocrú ag EUR 180 in aghaidh gach MWh agus leibhéal atá i bhfad níos airde ná ionchais tosaigh an mhargaidh. Trí chorrlach a fhágáil ar an bpraghas a bhféadfadh infheisteoirí a bheith ag súil leis go réasúnach, is gá a áirithiú nach rachaidh an chaidhp ar ioncaim mhargaidh in aghaidh an mheasúnaithe tosaigh ar bhrabúsacht infheistíochta.
(47)

Níor chomhaontaigh an Coimisiún leis an maíomh sin. Faoi chuimsiú imscrúdú frithdhumpála, le linn an phróisis easnaimh, iarrann an Coimisiún ar na páirtithe comhoibríocha (onnmhaireoirí, táirgeoirí de chuid an Aontais, allmhaireoirí agus úsáideoirí) roinnt soiléirithe agus doiciméid de chineál rúnda a chur ar fáil, chun an t-imscrúdú a dhéanamh. Ceisteanna de chineál rúnda a bhí sna ceisteanna a sheol an Coimisiún le linn na phróisis easnaimh toisc go raibh tuairisc mhionsonraithe iontu ar an bhfaisnéis rúnda ón gcuideachta a bhí le soiléiriú. Sholáthair HSWT leagan oscailte de na doiciméid nár dhoiciméid de chineál rúnda iad. Is doiciméid a chuimsíonn faisnéis de chineál rúnda iad an mheastóireacht stoic agus an cuntais bhainistíochta. An freagra athbhreithnithe ar an gceistneoir a chuir HSWT isteach. Leanann sé na ceisteanna breise a d’ardaigh an Coimisiún, ar ceisteanna de chineál rúnda iad freisin. Thairis sin, na sonraí thuairiscigh HSWT san iarraidh ar athbhreithniú, is fianaise prima facie í arna soláthar le haghaidh thionscnamh an athbhreithnithe, agus da bhrí sin d’fhéadfadh sé go mbeadh gá le hathruithe a dhéanamh ar na sonraí i rith an imscrúdaithe. Thairis sin, ní úsáidtear na sonraí arna soláthar san iarraidh ar athbhreithniú ach amháin chun a chinneadh an bhfuil údar le tionscnamh an athbhreithnithe. Ar an taobh eile, na sonraí a tuairiscíodh sa fhreagra ar an gceistneoir tar éis thionscnamh an imscrúdaithe, déanann an Coimisiún iad a fhíorú go mion agus a cheartú nó a choigeartú de réir mar is iomchuí le linn an phróisis easnaimh agus an fhíoraithe ar an láthair nó na cros-seiceála cianda. Is féidir na sonraí arna gcur isteach sa fhreagra ar an gceistneoir a athbhreithniú le linn an imscrúdaithe. Is ionann an próiseas le haghaidh na bpáirtithe leasmhara uile (lena n-áirítear táirgeoirí onnmhairiúcháin) atá ag gcomhoibriú leis an imscrúdú. Cuirtear na sonraí deiridh i láthair sa Rialachán seo faoi Roinn 5. Dá bhrí sin, diúltaíodh don mhaíomh.
(1)

I gcomhréir le hAirteagal 97(2) agus (3) de Rialachán (AE) Uimh. 1308/2013, scrúdaigh an Coimisiún an t-iarratas a chuir an Fhrainc ar aghaidh an t-ainm “Vézelay” a chlárú agus tá sé foilsithe aige in Iris Oifigiúil an Aontais Eorpaigh (2).